Document ID: 31996R2312

Title and Content:
ΚΑΝΟΝΙΣΜΟΣ (ΕΚ) αριθ. 2312/96 ΤΗΣ ΕΠΙΤΡΟΠΗΣ της 2ας Δεκεμβρίου 1996 για τον καθορισμό του τελικού ποσού της ενίσχυσης υπέρ ορισμένων οσπριοειδών για την περίοδο 1996/97 Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 1577/96 του Συμβουλίου, της 30ής Ιουλίου 1996, για τη θέσπιση ειδικού μέτρου υπέρ ορισμένων οσπριοειδών (1), και ιδίως το άρθρο 6, Εκτιμώντας: ότι, σύμφωνα με το άρθρο 6 παράγραφος 1 του κανονισμού (ΕΚ) αριθ. 1577/96, η Επιτροπή καθορίζει την υπέρβαση της μέγιστης εγγυημένης έκτασης και προσδιορίζει το τελικό ποσό της ενίσχυσης της συγκεκριμένης περιόδου εμπορίας 7 ότι, σύμφωνα με το άρθρο 6 παράγραφος 2 του κανονισμού (ΕΚ) αριθ. 1577/96, μπορούν να λαμβάνονται μεταβατικά μέτρα, κυρίως για να αποφευχθεί η επιβολή δύο κυρώσεων κατά τη διάρκεια του πρώτου έτους εφαρμογής του ειδικού μέτρου υπέρ ορισμένων οσπριοειδών, δηλαδή από την 1η Ιουλίου 1996 έως τις 30 Ιουνίου 1997 7 ότι, την περίοδο 1995/96, πραγματοποιήθηκε κατά 18,6 % υπέρβαση της μέγιστης εγγυημένης έκτασης που αναφέρεται στο άρθρο 2 παράγραφος 2 του κανονισμού (ΕΟΚ) αριθ. 762/89 του Συμβουλίου, της 20ής Μαρτίου 1989, για τη θέσπιση ειδικού μέτρου υπέρ ορισμένων οσπριοειδών (2), όπως τροποποιήθηκε τελευταία από τον κανονισμό (ΕΟΚ) αριθ. 2064/92 (3) 7 ότι, την περίοδο 1996/97, πραγματοποιήθηκε κατά 37,44 % υπέρβαση της μέγιστης εγγυημένης έκτασης που αναφέρεται στο άρθρο 3 του κανονισμού (ΕΚ) αριθ. 1577/96 7 ότι ενδείκνυται, μειώνοντας κατ' αναλογία το ποσό της ενίσχυσης που αναφέρεται στο άρθρο 2 παράγραφος 2 του κανονισμού (ΕΚ) αριθ. 1577/96, για την περίοδο 1996/97, η επιβολή της μόνης κύρωσης που ανακύπτει από την υπέρβαση της μέγιστης εγγυημένης έκτασης κατά την περίοδο 1996/97 7 ότι η μεικτή επιτροπή σιτηρών, λιπαρών ουσιών και αποξηραμένων ζωοτροφών δεν διατύπωσε γνώμη στην προθεσμία που όρισε ο πρόεδρός της, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το τελικό ποσό της ενίσχυσης υπέρ ορισμένων οσπριοειδών για την περίοδο 1996/97 ορίζεται σε 131,69 Ecu ανά εκτάριο. Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 2 Δεκεμβρίου 1996.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 2460
1602
937
2477
2443

EuroVoc IDs (Expanded): 2460
1602
937
2477
2443

Dataset Source: meu

Split: train